ai4bharat/Pralekha huggingface dataset:
اقلیتی امور کی وزارتت
قومی اقلیتی کمیشن نے ویر بال دوس کے سلسلےمیں سکھ دانشوروں کے ساتھ ایک میٹنگ کا اہتمام کیا
قومی اقلیتی کمیشن نے ویر بال دیوس منانے کے لیے مشورے/صلاح حاصل کرنے کے لیے آج سکھ دانشوروں کے ساتھ ایک میٹنگ کا اہتمام کیا۔ میٹنگ کی صدارت قومی اقلیتی کمیشن چیئرمین جناب اقبال سنگھ لال پورہ نے کی۔ میٹنگ میں قومی اقلیتی کمیشن کی رکن محترمہ رنچین لاہمو اور این سی ایم کے سینئر افسران بھی موجود تھے۔
وزیر اعظم جناب نریندر مودی نے اعلان کیا ہے کہ 26 دسمبر کو صاحبزادہ زوراور سنگھ جی  اور صاحبزادہ فتح سنگھ جی  جنہیں 26 دسمبر 1704 کو سرہند میں زندہ دیوار میں چن کر شہید کیا گیا تھا، کی شہادت کو یاد کرنے کے لئے ویر بال دوس کے طور پر منایا جائے گا۔ اس کے بعد حکومت ہند نے 26 دسمبر کو ویر بال دوس کے طور پر منانے کا فیصلہ کیا ہے۔ اس تقریب کو مزید بامقصد بنانے کے لیے کمیشن نے سکھ برادری سے تعلق رکھنے والی ممتاز شخصیات اور دانشوروں کو اپنی تجاویز پیش کرنے کے لیے مدعو کیا۔
قومی کمیشن کمیشن کے چیئرمین جناب اقبال سنگھ لال پورہ نے 26 دسمبر کو ویر بال دوس کے طور پر منانے کے وزیر اعظم جناب نریندر مودی کے فیصلے کا خیر مقدم کیا۔ وزیر اعظم کے تئیں اظہار تشکر کرتے ہوئےاین سی ایم کےے ، چیئرمین نے کہا ’’26 دسمبر کو ویر بال دوس کے طور پر مناکر گرو گوبند سنگھ جی کے چار صاحبزادوں کی عظیم قربانی کو تسلیم کرنے کے لئے ہم وزیر اعظم نریندر مودی کی ستائش کرتے ہیں‘‘۔
انہوں نے مزید کہا کہ ’’صاحبزادوں کی شہادت کو 318 سال سے زائد کا عرصہ گزر چکا ہے، تاہم ہم نے ابھی تک ان کی قربانی کو خراج تحسین پیش کرنے کے لیے کسی ادارے کا نام ان کے نام سے منسوب نہیں کیا۔ ہمیں اس سمت میں کوشش کرنے کی ضرورت ہے۔ صاحبزادوں کے نام پر قومی بہادری ایوارڈ کا قیام ضروری ہے۔ صاحبزادوں کی کہانی کو ہندوستان اور پوری دنیا میں دور دور تک پھیلانے کی ضرورت ہے۔
قومی اقلیتی کمیشن کو 26 دسمبر 2022 کو ’ویر بال دوس‘ کے طور پر بامعنی طریقے سے منانے کے لیے مختلف تجاویز موصول ہوئیں۔ زیادہ تر تجاویز ملک بھر میں صاحبزادوں کی قربانیوں کے بارے میں بیداری پیدا کرنے اور اس کے لئے ادب اور ثقافت کا استعمال کرنے ، اسکولی نصاب میں صاحبزادوں کی کہانی کو شامل کرنے اور ہندوستان کی تمام زبانوں اور ریاستوں میں طلباکے درمیان کامکس اور شارٹ فلموں کے ذریعے اس کی تشہیر کرنے پر پر مرکوز تھیں۔ قومی اقلیتی کمیشن ویر بال دوس منانے کے لیے ان تجاویز کو کامیابی کے ساتھ عمل درآمد کے لئے پی ایم او اور وزارت ثقافت کے سامنے پیش کرے گا۔
وزیراعظم کا دفتر
وزیر اعظم کی 47ویں جی7 سربراہ اجلاس میں شرکت
نئی دہلی، 10/جون2021 ۔ برطانوی وزیر اعظم بورس جانسن کی دعوت پر، وزیر اعظم جناب نریندر مودی ورچول طریقے سے 12 اور 13 جون کو جی7 سربراہ اجلاس میں آؤٹ ریچ سیشنز میں شرکت کریں گے۔ برطانیہ فی الحال جی7 کا صدر ہے اور اس نے آسٹریلیا، جمہوریۂ کوریا اور جنوبی افریقہ کے ساتھ بھارت کو جی7 سربراہ اجلاس کے مہمان ممالک کے طور پر مدعو کیا ہے۔ یہ میٹنگ ہائبرڈ موڈ میں ہوگی۔
سربراہ اجلاس کا موضوع ’بلڈ بیک بیٹر‘ ہے اور برطانیہ نے اپنے دور صدارت کے لئے چار شعبوں کی شناخت بطور ترجیح کی ہے۔ ان میں آئندہ کی وباؤں کے خلاف لچیلاپن  کو مضبوط کرنے کے ساتھ ساتھ کورونا وائرس سے عالمی بازیابی کی قیادت کرنا، آزادانہ و منصفانہ تجارت کو اولیت دے کر مستقبل کی خوش حالی کو فروغ دینا، آب و ہوا کی تبدیلی کے مسئلے سے نمٹنا و کرہ کے حیاتیاتی تنوع کا تحفظ اور مشترکہ قدروں اور کھلے معاشروں کو اولیت دینا شامل ہے۔ توقع ہے کہ یہ رہنما وبا سے عالمی بازیابی کے طریقوں سے متعلق اپنے خیالات کا تبادلہ کریں گے، جس میں خصوصی توجہ صحت اور آب و ہوا کی تبدیلی پر مرکوز ہوگی۔
یہ دوسرا موقع ہے جب وزیر اعظم جی7 کی میٹنگ میں حصہ لیں گے۔ اس سے قبل 2019 میں جی7 کے فرانسیسی دور صدارت میں ’’خیرسگالی شراکت دار‘‘ کے طور پر بھارت کو بیئرٹز سمٹ میں مدعو کیا گیا تھا اور وزیر اعظم نے ’کلائمیٹ، بایوڈائیورسٹی اینڈ اوشین‘ اور ’ڈیجیٹل ٹرانسفارمیشن‘ سے متعلق اجلاس میں شرکت کی تھی۔
آئی ایف ایس سی اتھارٹی
بین الاقوامی مالیاتی خدمات مراکز اتھارٹی نے بی آئی ٹی ایس پلانی پی آئی ای ڈی ایس فنکسلریٹر کے ساتھ مفاہمت نامے پر دستخط کیے
مفاہمت نامے کا مقصد فن ٹیک اور ٹیک فن اداروں کو حمایت اور سہولت فراہم کرنے میں تعاون کے لیے ایک فریم ورک تیار کرنا ہے
بین الاقوامی مالیاتی خدمات مراکز اتھارٹی  اور پی آئی ای ڈی ایس بی آئی ٹی ایس پلانی، نے آج بی آئی ٹی ایس پلانی پی آئی ای ڈی ایس فنکسلریٹر ، پیلانی کیمپس راجستھان میں ایک مفاہمت نامے پر دستخط کیے ہیں۔
اس مفاہمت نامے کا مقصد آئی ایف ایس سی اے اور بی آئی ٹی ایس پلانی پی آئی ای ڈی ایس فنکسلریٹر کے درمیان تعاون اور افہام و تفہیم کے لیے ایک فریم ورک قائم کرنا ہے تاکہ فنانشیل ٹیکنالوجی اور ٹیکنالوجیکل فنانس اداروں کومدد اور سہولت فراہم کرنے میں تعاون کیا جا سکے۔
آئی ایف ایس سی اےبین الاقوامی مالیاتی خدمات کی ترقی اور ضابطے کے لیے ذمہ دار ہے، بشمول انشورنس سیکٹر، آئی ایف ایس سی کے ، جسے ایک الگ بین الاقوامی مالیاتی دائرہ اختیار کے طور پر سمجھا جاتا ہے، جو باقی ہندوستان سے الگ ہے۔ آئی ایف ایس سی اے کا مقصد ایک مضبوط عالمی رابطہ تیار کرنا اور ہندوستانی معیشت کی ضروریات پر توجہ مرکوز کرنا اور ساتھ ہی علاقائی/عالمی سطح پر ایک بین الاقوامی مالیاتی پلیٹ فارم کے طور پر کام کرنا ہے۔
پلانی انوویشن اینڈ انٹر پرینیو شپ ڈیولپمنٹ سوسائٹی  ٹی بی آئی ، بی آئی ٹی ایس پلانی، پلانی کیمپس ایک غیر منافع بخش سوسائٹی ہے، اس کی سرگرمیاں انکیوبیشن، ایکسلریشن، سیڈ فنڈنگ اور اختراع کاری کے میدانوں کااحاطہ کرتی ہیں۔ پی آئی ای ڈی ایس نے 170 سے زیادہ اسٹارٹ اپس، انکیوبیٹڈ 132 اسٹارٹ اپس، اور 62 اسٹارٹ اپس کو فنڈ فراہم کیا ہے۔ ہمارا مقصد ڈیپ ٹیک انوویشنز کے لیے عالمی معیار کی مدد فراہم کرنا ہے، جس میں جدید ٹیکنالوجی سے آراستہ لیبز قائم کرنا، ماہرین کی رہنمائی کرنا، مصنوعات کی جدت طرازی، اور ایکسلریشن پروگرام شامل ہیں۔ ہمارے پاس دفاع اور ایرو اسپیس، روبوٹکس، آئی او ٹی اور دیگر متعلقہ شعبوں میں ماہر مشیر ہیں۔
اس مفاہمت نامے کے ذریعہ فنانشل ٹیکنالوجی کے حوالے سے متنوع اقدامات پر تعاون اور اشتراک ممکن ہوگا۔ پلانی پی آئی ای ڈی ایس بی آئی ٹی ایس کے ساتھ رجسٹرڈ فنانشل ٹیکنالوجی سے وابستہ اداروں کو آئی ایف ایس سی اے کے ریگولیٹری اور انوویشن سینڈ باکس تک رسائی حاصل کرنے اور آئی ایف ایس سی اے اسکیم، 2022 سے استفادہ کرنے میں سہولت فراہم کی جا سکتی ہے۔
صحت اور خاندانی بہبود کی وزارت
ریاستوں/ مرکز کے زیر انتظام علاقوں کو 20.78 کروڑ سے زیادہ کووڈ ویکسین کی خوراکیں فراہم کی گئیں
لوگوں کو دیئے جانے کے لئے 1.94 کروڑ سے زیادہ خوراکیں اب بھی ریاستوں/ مرکز کے زیرانتظام علاقوں کے پاس موجود
ملک گیر پیمانے پر چلائےجانے والی ٹیکہ کاری مہم کے ایک حصے کے طور پر ہندوستانی حکومت ریاستوں اور مرکز کے زیر انتظام علاقوں کو کووڈ ویکسین مفت مہیا کرا کر ان کی مدد کررہی ہے۔اس کے علاوہ ہندوستان کی حکومت ان ریاستوں/ مرکز کے زیرانتظام علاقوں کو کووڈ سے متعلق ویکسین کی براہ راست خریداری کی سہولت بھی فراہم کررہی ہے۔ ٹیکہ کاری ہندوستانی حکومت کی ایک جامع حکمت عملی کا مضبوط ستون ہے۔ اس کا مقصد عالمی وباء کی روک تھام اور اس کا علاج معالجہ اسی کے ساتھ ساتھ جانچ، تشخیص ، علاج اور کووڈ سے متعلق مناسب طرز عمل کو فروغ دینا ہے۔
ملک گیر ٹیکہ کاری مہم کے اصلاح شدہ اور تیز رفتار تیسرے مرحلے کی حکمت عملی پر عمل درآمد یکم مئی 2021 سے شروع ہوچکا ہے۔ اس حکمت عملی کے تحت ہندوستان کی حکومت کسی بھی دوا ساز کمپنی کی تیار کردہ ویکسین کا50 فیصد، جس کو سینٹرل ڈرگس لیباریٹری کے ذریعہ کلیئرنس دیا جاچکا ہو، خریدے گی۔ حکومت ریاستی حکومتوں کے لئے ان ویکسینوں کو بلا قیمت فراہم کراتی رہے گی، جیسا کہ پہلے بھی کیاجاتا رہا ہے۔
ہندوستان کی حکومت نے اب تک ریاستوں/ مرکز کے زیرانتظام علاقوں کو بلا قیمت اور براہ راست سرکاری خریداری کے ذریعہ، دونوں طریقوں سے 20.78 کروڑ سے زیادہ ویکسین کی خوراکیں دستیاب کرائی ہیں۔ اس میں سے مجموعی طور پر اب تک استعمال کئے جانے والی خوراکوں کی تعداد جس میں بیکار جانے والی خوراکیں بھی شامل ہیں،188347432 ہے۔۔
لوگوں کو دیئے جانے کے لئے 1.94 کروڑ سے زیادہ خوراکیں اب بھی ریاستوں/ مرکز کے زیرانتظام علاقوں کے پاس موجودہیں۔
مزید برآں 1 لاکھ ویکسین کی خوراکیں بھیجی جارہی ہیں اور ریاستیں/ مرکز کے زیر انتظام علاقے اگلے تین روز کے دوران ان کو وصول کرلیں گے۔
مئی 2021 کی دوسری سہ ماہی کے دوران ہندوستان کی حکومت تمام ریاستوں / مرکز کے زیرانتظام علاقوں کو ایک کروڑ 95 لاکھ ویکسین کی خوراکیں بلا قیمت مہیا کرائی گی۔ یہ پیشگی اطلاع ہندوستانی حکومت کے ذریعہ ریاستوں/ مرکز کے زیرانتظام علاقوں کو پہلے ہی دی جاچکی ہیں۔ اس کے علاوہ72.40 لاکھ خوراکیں ریاستوں/ مرکز کے زیر انتظام علاقوں کے ذریعہ براہ راست خریدے جانے کی غرض سے دستیاب رہیں گی۔
سٹرک ٹرانسپورٹ اور شاہراہوں کی وزارت
نتن گڈکری کل تریپورہ میں شاہراہوں کے 9 پروجیکٹوں کا سنگ بنیاد رکھیں گے
پروجیکٹوں سے علاقے کی سماجی و اقتصادی صورت حال میں بہتر ی کا امکان ہے
اس سے خطے کی سیاحت، معیشت اور بین الاقوامی کنکٹی ویٹی کی زبردست ترقی ہوگی
نئی دہلی،26؍اکتوبر،سڑک ٹرانسپورٹ شاہراہوں اور ایم ایس ایم ایز کے مرکزی وزیر جناب نتن گڈکری کل تریپورہ میں 2 ہزار 752 کروڑ روپے سے زیادہ مالیت کے تقریبا 262 کلو میٹر کی مجموعی لمبائی والے قومی شاہراہو ں کے 9 پروجیکٹوں کا سنگ بنیاد رکھیں گے۔ تقریب کی صدارت وزیراعلی جناب بپلب کمار دیو کریں گے، جب کہ اس موقع پر مرکزی وزیر مملکت ڈاکٹر جتیندر سنگھ ، جنرل  ڈاکٹر وی کے سنگھ، ریاست کے وزراء، ارکان پارلیمنٹ ، ارکان اسمبلی اور مرکز اور ریاست کے سینئر افسران بھی موجود ہوں گے۔
مکمل ہونے پر یہ پروجیکٹ بین ریاستی تیز رفتار اور بنگلہ دیش کے بین الاقوامی کنکٹی ویٹی فراہم کرائیں گے۔ اور اس سے ریاست کے سیاحت کے شعبے کو بھی زبردست فروغ ملے گا۔ نئے پرو جیکٹ بہتر کنکٹی ویٹی اور پوری ریاست کے مختلف سیاحتی مقامات ، تاریخی مقامات اور مذہبی مقامات کے لئے تیز رفتار اور محفوظ ٹریفک کی سہولت فراہم کرائیں گے۔ ان پروجیکٹوں سے خطے میں بے ہنر، نصف ہنر مند اور ہنر مند افرادی قوت کے لئے بڑی تعداد میں روز گار اور خود روز گار کے مواقع پیدا ہونے کا امکان ہے۔ یہ پروجیکٹ سفر میں لگنے والا وقت، گاڑیوں کے رکھ رکھاؤ پر آنے والی لاگت کو کم کریں گے اور اس سے ایندھن کی بچت بھی ہوگی۔ پروجیکٹوں کے نفاذ سے علاقے کی سماجی ، اقتصادی صورت حال بہتر ہوگی۔ اس سے زرعی پیداوار کو لانے لے جانے اور بڑے بازاروں تک پہنچانے میں آسانی میسر آئے گی، جس سے اشیاء اور خدمات کی لاگت میں کمی آئے گی۔ اس سے صحت دیکھ ریکھ اور ایمرجنسی خدمات تک آسانی اور تیز رفتار رسائی کی سہولت بھی پیدا ہوگی۔ مختصرا ًیہ کہ مذکورہ پروجیکٹوں کے مکمل ہونے کے بعد خطے کی سیاحت، معیشت اور بین الاقوامی کنکٹی ویٹی کی زبردست ترقی ہوگی۔ اس سے تریپورہ ریاست کی جی ڈی پی کو بھی تحریک ملے گی۔
پروجیکٹ میں درج ذیل شامل ہیں:
|
|
نمبر شمار
|
|
پروجیکٹ کانام
|
|
لمبائی کلو میٹر میں
|
|
پروجیکٹ کی مجموعی لاگت کروڑ روپے میں
|
|
1
|
|
این ایچ- 108 اے کا جولائی باری- بیلونیا
|
|
21.4
|
|
201.99
|
|
2
|
|
این ایچ- 208 کا کیلاشہر- کمار گھاٹ
|
|
18.60
|
|
277.50
|
|
3
|
|
این ایچ-08 کا کھائر پور سے امتالی 
|
|
12.90
|
|
147
|
|
4
|
|
این ایچ-108 بی کا اگرتلہ کھووئی 
|
|
38.80
|
|
480.19
|
|
5
|
|
این ایچ- 208 اے کا کیلاشہر سے کرتی برج 
|
|
36.46
|
|
473.49
|
|
6
|
|
این ایچ-44 اے کا منو-سملنگ 
|
|
36.54
|
|
595.12
|
|
7
|
|
دریائے مہری پر آر سی سی برج اور دریائے گومتی پر آر سی سی برج
|
|
02 no’s
|
|
83.06
|
|
8
|
|
این ایچ- 8 کے پیوڈ شولڈر کے ساتھ چرائی باڑی- اگرتلہ سیکشن کو مضبوط کرنا
|
|
74.85
|
|
257.96
|
|
9
|
|
این ایچ -44 کے چرائی باڑی- اگرتلہ سیکشن کو جیومیٹرک طور پر بہتر بنانا
|
|
21.789
|
|
236.18
|
||
|
میزان
|
|
261.339
|
|
2752.49
۔۔۔۔۔۔۔۔۔۔۔۔۔۔۔۔۔۔

U-6705
(Visitor Counter : 110
وزارت خزانہ
اپریل تا جون  کے لئے سرکاری قرض بندوبست کی رپورٹ
وزارت خزانہ کے اقتصادی امور کے محکمے نے بجٹ ڈویژن کا سرکاری قرض بندوبست کا شعبہ  سال 11-2010کی پہلی سہ ماہی یعنی اپریل تا جون سے باقاعدہ ہرسہ ماہی کے لئے قرض بندوبست پر رپورٹ جاری کررہا ہے۔موجودہ رپورٹ اپریل تا جون  پرمبنی ہے۔
مالی سال 2023 کی پہلی سہ ماہی کے دوران مرکزی حکومت نے مقررہ تاریخ کی تمسکات کے ذریعہ 390000 کروڑروپے کی رقم حاصل کی ہے جبکہ مالی سال 22 کی پہلی سہ ماہی میں یہ رقم 318493 کروڑروپے تھی جبکہ پچھلے تمسکات کی ادائیگی 134989.71 کروڑروپے تھی۔بنیادی طور پرتمسکات کے اجرا میں ایف وائی -23 کی پہلی سہ ماہی میں 6.95 فیصدکا اضافہ ہوا ہے جو ایف وائی 22 کی چوتھی سہ ماہی میں 6.66 فیصد تھی۔اسی طرح مقررہ تاریخ کی تمسکات کے نئے اجرا کی میچیورٹی کا اوسط ایف وائی 22 کی چوتھی سہ ماہی میں 17.56 سال کے مقابلے ایف وائی 23 کی پہلی سہ ماہی میں 15.69 برس ہوگیا ہے۔ اپریل تا جون 2022 کے دوران مرکزی حکومت نے کیش مینجمنٹ بل کے ذریعہ کوئی رقم حاصل نہیں کی ہے۔ سہ ماہی کے دوران ریزروبینک نے سرکاری تمسکات کے لئے کوئی اوپن مارکیٹ آپریشن نہیں کیا۔سہ ماہی کے دوران مارجنل اسٹینڈنگ فیسلٹی اور اسپیشل لکویڈیٹی فیسلٹی سمیت لکویڈٹی ایڈجسٹمنٹ فیسلٹی  کے تحت آر بی آئی کے ذریعہ حاصل کی گئی نقد رقم کا یومیہ اوسط 452405.87 کروڑروپے رہا ۔
عبوری اعداد وشمار کے مطابق ،حکومت کی کل مجموعی دین دینداریاں  مارچ 2022 کے آخر میں13958774 کروڑروپے کے مقابلے بڑھ کر جون 2022 کے آخر میں14572956کروڑڑوپے ہوگئیں۔ اس سے ایف وائی 23 کی پہلی سہ ماہی میں ہرسہ ماہی کے مقابلے 4.40 فیصد کا اضافہ ظاہر ہوتا ہے۔مقررہ تاریخ والی تمسکات کا تقریباََ 28.9 فیصد کی میچیورٹی میں پانچ سال سے بھی کم کا عرصہ باقی ہے۔
ثانوی مارکیٹ میں جی سکیورٹی کی ایف وائی 23 کی پہلی سہ ماہی میں سرکاری تمسکات کے نفع میں ایف وائی 23 کی پہلی سہ ماہی کے دوران سپلائی میں اضافے کی وجہ سے اضافہ ہوا ہے۔
ثانوی مارکیٹ میں سہ ماہی کے دوران دس سال کی بینچ مارک سکیورٹی میں زیادہ ٹریڈنگ کی وجہ سے 10-7 سال کی میچیورٹی کے زمرے میں تجارتی سرگرمیاں مرکوز رہیں۔سہ ماہی کےدوران ثانوی مارکیٹ میں پرائیویٹ سیکٹر کے بینک ٹریڈنگ کے زمرے میں سب سے اوپر رہے ۔مرکزی حکومت کی سکیورٹیز کی ملکیت کے رجحان سے ظاہرہوتا ہے کہ جون 2022 کے آخر میں تجارتی بینکوں کی حصہ داری 38.04 فیصدرہی جبکہ یہ مارچ 2022 کے آخر میں 37.75 فیصد تھی۔
وزارتِ تعلیم
وزارت تعلیم نے سال 2020-21 اور 2021-22کے لیے اضلاع کی پرفارمنس گریڈنگ انڈیکس  پر مشترکہ رپورٹ جاری کی
پرفارمنس گریڈنگ انڈیکس کی تفصیلات کے لیے ریاستوں / مرکز کے زیر انتظام علاقوں میں 2020-21 کے دوران 742 اضلاع اور2021-22کے دوران 748 اضلاع کی درجہ بندی کی گئی ہے
وزارت تعلیم کے محکمہ برائے اسکولی تعلیم و خواندگی  نے آج 2020-21 اور 2021-22 کے لیے اضلاع کی پرفارمنس گریڈنگ انڈیکس  کی مشترکہ رپورٹ جاری کی ہے جس میں جامع تجزیہ کے مقصد سے ایک انڈیکس تیار کر کے ضلعی سطح پر اسکولی تعلیمی نظام کی کارکردگی کا جائزہ لیا گیا ہے۔
ہندوستان کا تعلیمی نظام دنیا کے سب سے بڑے تعلیمی نظام میں سے ایک ہے۔ اس نظام میں تقریباً 14.9 لاکھ اسکول، 95 لاکھ اساتذہ، اور تقریباً 26.5 کروڑ طلباء مختلف سماجی و اقتصادی پس منظر سے تعلق رکھتے ہیں۔ وزارت تعلیم کے محکمہ برائے اسکولی تعلیم و خواندگی  نے ریاستوں کے لیے اضلاع کی پرفارمنس گریڈنگ انڈیکس  تیار کی ہے اور 2017-18سے 2020-21 کے حوالے سے رپورٹ جاری کی ہے۔ ریاستی پی جی آئی کی کامیابی کی بنیاد پر، اسکولی تعلیم میں تمام اضلاع کی کارکردگی کی درجہ بندی کے لیے 83 اشاریے پر مبنی اضلاع کی کارکردگی کی درجہ بندی کے اشاریہ  تیار کیے گئے ہیں ۔ اس میں ضلعوں کے جانب سے ڈاٹا آن لائن پورٹل کے ذریعہ بھرا جاتا ہے۔ توقع کی جارہی ہے کہ پی جی آئی-ڈی ریاستی محکمہ تعلیم کو ضلعی سطح پر خلاء کی نشاندہی کرنے اور لا مرکزیت کے طریقے سے ان کی کارکردگی کو بہتر بنانے میں مدد کرے گی۔ اشاریے کے لحاظ سے پی جی آئی جائزہ ان علاقوں کو ظاہر کرتا ہے جہاں کسی بھی ضلع کو بہتر کرنے کی ضرورت ہے۔ 2018-19 اور 2019-20 کی پی جی آئی-ڈی رپورٹ پہلے کی جاری کی جا چکی ہے اور موجودہ رپورٹ 2020-21 اور 2021-22 کے لیے مشترکہ دستاویز ہے۔
پی جی آئی-ڈی ڈھانچہ کے 83 اشاریوں میں 600 پوائنٹ کا کل ویٹج شامل ہے، جنہیں 6 زمروں میں تقسیم کیا گیا ہے جیسے، نتائج، مؤثر کلاس روم ٹرانزیکشن، انفراسٹرکچر کی سہولیات اور طلباء کے حقوق، اسکول کی حفاظت اور بچوں کی حفاظت، ڈیجیٹل لرننگ اور گورننس کا عمل۔ ان زمروں کو مزید 12 حصوں میں تقسیم کیا گیا ہے ، جن میں سیکھنے کے نتائج اور معیار، رسائی کے نتائج ، اساتذہ کی دستیابی اور پیشہ ورانہ ترقی کے نتائج ، لرننگ مینجمنٹ ، لرننگ اینرچمنٹ ایکٹیویٹیز ، بنیادی ڈھانچہ، سہولیات، طلباء کے لیے مواقع ، اسکول سیفٹی اینڈ چائلڈ پروٹیکشن ، ڈیجیٹل لرننگ ، رقوم کا انضمام اور استعمال ، سی آر سی کی کارکردگی کو بہتر بنانا ، حاضری کی نگرانی کا نظام  اور اسکول لیڈرشپ ڈیولپمنٹ  شامل ہیں۔
پی جی آئی-ڈی اضلاع کی دس زمروں میں درجہ بندی کرتی ہے ۔ اس کے مطابق سب سے زیادہ قابل حصول گریڈ 'دکش' ہے، جو کہ اس زمرے میں یا مجموعی طور پر 90فیصد سے زیادہ پوائنٹ حاصل کرنے والے اضلاع کے لیے ہے۔ پی جی آئی-ڈی میں سب سے کم گریڈ کو 'آکانشی-3 کہا جاتا ہے جو کل پوائنٹ کے 10فیصد تک کے اسکور کے لیے ہے۔ پی جی آئی-ڈی کا حتمی مقصد اضلاع کو اسکولی تعلیم میں مداخلت کے لیے ترجیحی علاقوں میں مدد کرنا ہے اور اس طرح اعلیٰ درجے تک پہنچنے میں بہتری لانا ہے۔
2020-21 اور 2021-22 کے لیے پی جی آئی-ڈی کی مشترکہ رپورٹ مندرجہ ذیل لنک پر دیکھی جا سکتی ہے:
https://www.education.gov.in/statistics-new?shs_term_node_tid_depth=396&Apply=Apply
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
6875
(Visitor Counter : 50
جل شکتی وزارت
جناب رتن لال کٹاریہ نے پارلیمنٹ سے لیبر اصلاحات بل کے پاس ہونے کی تعریف کی؛ کہا کہ ملک میں آزادی کے بعد پہلی بار لیبر قوانین میں تبدیلی ہونے جارہی ہے
وزیر اعظم جناب نریندر مودی نے مزدورں اور کارکنوں کی آواز بلند کرکے ڈاکٹر بھیم راؤ امبیڈکر کے خوابوں کو پورا کیا ہے:جناب رتن لال کٹاریہ
جل شکتی اورسماجی انصاف اور تفویض اختیارات کے مرکزی وزیر مملکت جناب رتن لال کٹاریہ نے آج پارلیمنٹ میں تین لیبر قوانین سے متعلق بل کے پاس ہونے پر وزیر اعظم جناب نریندر مودی اور مرکزی وزیر محنت جناب سنتوش گنگوار کا شکریہ ادا کیا۔جناب رتن لال کٹاریہ نے لوک سبھا میں وزیر کابینہ جناب سنتوش گنگوار سے ملاقات کی اور اس سلسلے میں حکومت کا شکریہ ادا کیا ۔ جناب کٹاریہ نے کہا کہ آزادی کے بعد 73 برسوں میں ایسا پہلی بار ہورہا ہے ، جب لیبر قوانین میں تبدیلی لائی جارہی ہے۔ان بلوں کے پاس ہونے کے بعد 50 کروڑ کارکن سماجی تحفظ کے دائرے میں آجائیں گے۔یہ قوانین نہ صرف کارکنوں کو سماجی تحفظ فراہم کریں گے، بلکہ کاروبار میں بھی انقلابی تبدیلیاں پیدا کریں گے۔
وزیر اعظم کا شکریہ ادا کرتے ہوئے جناب کٹاریہ نے کہا کہ بھارت کے آئین ساز ڈاکٹر بھیم راؤ امبیڈکر نے کارکنوں کے مفادات کی آواز بلند کی تھی اور آج وزیر اعظم جناب نریندر مودی نے ڈاکٹر امبیڈکر جی کے خوابوں کو پورا کیا ہے۔انہوں نے مزید کہا کہ اب منظم اور غیر منظم دونوں ہی کارکنان ان بلوں کے پاس ہونے کے بعد متعدد سہولیات حاصل کریں گے۔ان بلوں میں مرکزی حکومت نے سوشل سیکورٹی فنڈکا انتظام کیا ہے، جس سے غیر منظم شعبہ کے محنت کشوں کو فائدہ حاصل ہوگا۔تمام محنت کشوں کو اب تقرری نامہ دینا لازمی ہوگا۔
مرکزی وزیر جناب رتن لال کٹاریہ نے کہا کہ وزیر اعظم جناب نریندر مودی ملک کو ایک نئی سمت میں لے جارہے ہیں، جس میں عوامی فلاحی قوانین معاشرے کے تمام طبقوں کے لئے بنائے جارہے ہیں۔
دیہی ترقیات کی وزارت
’پردھان منتری آواس یوجنا –گرامین‘ کے تحت آنے والے مستفدین
دیہی علاقوں میں ’سبھی کےلئے مکانات ‘کے ہدف کو حاصل کرنے کےلئے ،دیہی ترقی کی وزارت نے پردھان منتری گرامین آواس یوجنا –گرامین  کو یکم اپریل 2016 سے نافذ کیا ہے ،جس کا مقصد اہل دیہی کنبوں کو مالی مدد مہیا کر کے پکے مکانات فراہم کرنا ہے،جس کے لئے وزارت نے مارچ 2024 تک بنیادی ضروریات سے لیس 2.95 کروڑ پکے مکانات تعمیر کرنے کا مجموعی ہدف مقرر کیا ہے۔2.95 کروڑ مکانات تعمیر کرنے کے ہدف کے مقابلے میں اب تک مختلف ریاستوں /مرکز کے زیر انتظام علاقوں کے استفادہ کنندگان کو 2.92 کروڑ مکانات فراہم کرنے کی منظوری مل چکی ہے اور 19.07.2023 تک 2.41 کروڑ مکانات تیار کئے جاچکےہیں۔
پی ایم اے وائی –جی کے تحت سماجی اقتصادی ذات کی مردم شماری  2011 کے تحت مقرر کردہ مکانات سے محرومی کے پیرامیٹرز کی بنیاد پر مستفدین کی شناخت کی گئی ہے۔ گرام سبھا کی طرف سے مناسب تصدیق اور اپیل کے عمل کی تکمیل کے بعد، گرام پنچایت کے لحاظ سے مستقل انتظار کی فہرست  تیار کی جاتی ہے۔ ایس ای سی سی ، 2011 کے ڈیٹا بیس سے گھرانوں کی خود کار طریقے سے تیار کردہ ترجیحی فہرست ریاستوں/مرکز کے زیر انتظام علاقوں کو پی ڈبلیو ایل کو حتمی شکل دینے کے لیے گرام سبھا کے اجلاسوں کے انعقاد کے لیے فراہم کی گئی تھی۔ 19.07.2023 تک، ایس ای سی سی ، 2011 سے پی ڈبلیو ایل میں کل 2.04 کروڑ کنبوں کی نشاندہی کی گئی ہے اور انہیں شامل کیا گیا ہے۔ اس کے علاوہ ، ایسے کنبوں کی تفصیلات جنہوں نے ایس ای سی سی 2011 کی بنیاد پر پی ڈبلیو ایل سے باہر رہنے کا دعویٰ کیا تھا اور پی ڈبلیو ایل میں شامل ہونے کے اہل تھے، آواس + سروے، 2018 میں انہیں بھی شامل کیا گیا ہے۔ یہ سروے جنوری 2018 سے 7 مارچ 2019 کے دوران کیا گیا تھا۔ اس مشق میں، ریاستوں/ مرکز کے زیر انتظام علاقوں نے اضافی گھرانوں کی تفصیلات اپ لوڈ کی ہیں۔ 91 لاکھ مکانات  کے خلا کو پُر کرنے کے لیے آواس + ڈیٹا کا استعمال کیا جا رہا ہے۔ اس میں سے اب تک ریاستوں/ مرکز کے زیر انتظام علاقوں کو 91 لاکھ کا ہدف مختص کیا گیا ہے۔
پی ایم اے وائی –جی کی نگرانی، ایم آئی ایس یعنی آواس سافٹ میں کام کے بہاؤ سے چلنے والے لین دین کے اعداد و شمار کا استعمال کرتے ہوئے پیشرفت کی حقیقی وقت میں شمولیت کے ذریعے کی جاتی ہے۔ عمل کی نگرانی کے لیے، معائنہ مرکزی ٹیموں [ایریا آفیسرز اور نیشنل لیول مانیٹرس ] کے ذریعے کیا جاتا ہے، مانیٹرنگ بھی ڈسٹرکٹ ڈیولپمنٹ کوآرڈینیشن اینڈ مانیٹرنگ  کمیٹی جس کی سربراہی ممبر پارلیمنٹ، سوشل آڈٹ وغیرہ کرتی ہے،کے ذریعہ کی جاتی ہے۔
دیہی ترقی کی وزارت کا قومی سطح کی نگرانی کا نظام ایک تیسری پارٹی کی نگرانی اور رپورٹنگ کا طریقہ کار ہے جو ملک میں پی ایم اے وائی-جی سمیت دیہی ترقیاتی پروگراموں/ اسکیموں کے نفاذ کا باقاعدہ جائزہ لینے کے لیے کام کرتا ہے۔
یہ معلومات دیہی ترقی کی مرکزی وزیر مملکت سادھوی نرنجن جیوتی نے آج لوک سبھا میں ایک تحریری جواب میں دی۔
ارضیاتی سائنس کی وزارت
جنوب مغربی مانسون کے 21 جون 2020 تک مزید پیش قدمی کرنے کاامکان نہیں ہے۔ اِس کے بعد جنوب مغربی مانسون کے مزید پیش قدمی کیلئے حالات سازگار ہونے کے امکان ہیں
جنوب مغربی مانسون 25 جون 2020 کے آس پاس قومی راجدھانی خطہ دہلی سمیت ہریانہ پہنچنے کا امکان ہے
مانسون کی شمالی حد  کا کاندلا، احمدآباد، اندور، رائے سین، کھجوراہو، فتح پور اور بہرائچ کے راستے گزرنا جاری رہے گا
اگلے دو سے تین دن کے دوران راجستھان میں گرم ہواؤں سے لیکر شدید لو کے حالات رہیں گے
بھارت کے محکمہ موسمیات  کے تحت موسم کی پیش گوئی کرنے والے قومی مرکز / علاقائی موسمیات کے مرکز، نئی دہلی کے مطابق :
- سازگار موسم کے حالات کے تحت گزشتہ ہفتے  کے دوران جنوب مغربی مانسون کی مزید پیش رفت رہی اور جنوب مغربی مانسون نے پورے شمال مشرق اور مشرقی ہندوستان، مغربی اور وسطی ہندوستان کے بیشتر علاقوں اور اترپردیش کے بعض حصوں کا اس دوران احاطہ کرلیا۔ مانسون کی شمالی حد 16 جون 2020 کو 23 ڈگری شمالی عرض البلد/ 60 ڈگری مشرقی طول البلد،کاندلا، احمد آباد، اندور، رائے سین، کھجوراہو، فتح پور، بہرائچ اور 28 ڈگری شمالی عرض البلد / 81.5 ڈگری مشرقی طول البلد سے گزرا اور آج کی تاریخ یعنی 18 جون 2020 کی تاریخ کو اسی مقام پر برقرار رہا۔ 
- موسم کے حالیہ منظر نامے کے سبب جنوب مغربی مانسون کے 21 جون 2020 تک مزید پیش قدمی کرنے کا امکان نہیں ہے۔ اس کے بعدجنوب مغربی مانسون مزید پیش قدمی کیلئے حالات کے سازگار ہونے کا امکان ہے۔ 22 جون سے لیکر 24 جون 2020 کے دوران جنوب مغربی مانسون اترپردیش کے مزید بعض علاقوں اور مغربی ہمالیائی علاقوں کے بعض حصوں میں مزید پیش قدمی کرسکتا ہے۔
- جنوب مغربی مانسون کے 25 جون 2020 کے آس پاس قومی راجدھانی خطہ دہلی  سمیت ہریانہ میں پہنچنے کا امکان ہے۔
- جنوب مغربی مانسون کی پیش رفت کے دوران اترپردیش، اتراکھنڈ اور ہماچل پردیش میں 22 تا 24 جون 2020 کے دوران وسیع پیمانے پر بارش / گرج چمک کے ساتھ بارش اور کہیں کہیں بھاری بارش ہوسکتی ہے۔
- مانسون کی شمالی حد  کا گزرنا کاندلا، احمد آباد، اندور، رائے سین، کھجوراہو، فتح پور اور بہرائچ سے گزرنا جاری رہے گا۔
- اگلے پانچ دن کے دوران مشرقی اور شمال مشرقی ہندوستان میں بھاری سے بھاری بارش ہوسکتی ہے۔ اسی طرح آج 18 جون 2020 کو ذیلی ہمالیائی مغربی بنگال، سکم اور میگھالیہ میں شدید بارش ہونے کا امکان ہے۔ وسطی ہندوستان میں بھی بڑے پیمانے پربارش ہونے کا امکان ہے۔ اگلے پانچ دن کےدوران مشرقی مدھیہ پردیش اور چھتیس گڑھ میں بھاری سے بہت بھاری بارش ہوسکتی ہے۔
- اگلے چار سے پانچ دن کے دوران شمال مغربی ہندوستان میں اتراکھنڈ کو چھوڑ کر تیز بارش/ گرج کے ساتھ بارش ہونے کا امکان ہے۔ اتراکھنڈ میں بڑے پیمانے پر بارش کے علاوہ کہیں کہیں بھاری بارش ہوسکتی ہے۔
- اگلے دو تین دن کے دوران راجستھان کے زیادہ تر حصوں میں کرہ ٔ باد کی نچلی سطح پر شمال مغرب کی جانب سے چلنے والی ہواؤں کے سبب گرم ہواؤں سے لیکر شدید لو کے حالات رہنے کے امکان ہیں۔
ضمیمہ-I
تازہ ترین جانکاری کیلئے www.imd.gov.in دیکھیں، مزید تفصیلات اور موسم کی پیش گوئی سے متعلق تازہ ترین جانکاری کیلئے آئی ایم ڈی نئی دہلی کی ویب سائٹ دیکھیں:http://www.imd.gov.in/pages/allindiawxfcbulletin.php
-----------------------
م ن۔م ع۔ ع ن
U NO: 3357
(Visitor Counter : 113
وزیراعظم کا دفتر
پارلیمنٹ کا مانسون اجلاس شروع ہونے سے پہلے وزیر اعظم کے بیان کا متن
نئی دہلی۔18جولائی، مانسون اجلاس میں ملک کے مفاد کے کئی اہم معاملوں کا حل ہونا ضروری ہے، جنہیں طے کیا جانا ضروری ہے۔ ملک کے کئی اہم مسئلوں پر تذکرہ ہونا ضروری ہے اور جتنی زیادہ بات چیت ہوگی سبھی سینئر تجربہ کار لوگوں کی ایوان کو رہنمائی حاصل ہوگی، اتنا ہی ملک کو بھی فائدہ ہوگا۔ حکومت کو بھی اپنے فیصلے کے عمل میں اچھے مشوروں سے فائدہ ہوگا۔ میں امید کرتا ہوں کہ سبھی سیاسی پارٹیاں ایوان کے وقت کا زیادہ سے زیادہ فائدہ ملک کے اہم کاموں کو آگے بڑھانے میں کریں گی۔ ہر کسی کا اہم تعاون رہے گا اور ملک بھر میں بھارت کی پارلیمنٹ کی سرگرمی کی شبیہہ ریاستی ودھان سبھاؤں کے لیے بھی جذبے کا سبب بنے گی۔ ایسی بہترین مثال سبھی ارکان پارلیمنٹ اور سبھی سیاسی پارٹیاں پیش کریں گی۔ یہ میری پوری امید ہے۔ ہر بار میں نے اپنی امید بھی ظاہر کی ہے، کوشش بھی کی ہے، اس بار بھی امید ظاہر کررہا ہوں، اس بار بھی کوشش کررہے ہیں اور ہماری یہ کوشش لگاتار رہے گی۔ کوئی بھی پارٹی ، کوئی بی رُکن کسی بھی موضوع پر بات چیت کرنا چاہتا ہے، حکومت ہر بات چیت کے لیے تیار ہے۔ یہ مانسون اجلاس ہے، ملک کے کئی حصوں میں بارش کے سبب کچھ آفات بھی ہیں اور کچھ جگہیں، جہاں امید سے کم بارش ہوئی ہے۔ میں سمجھتا ہوں ایسے موضوع پر بات چیت ہی بہت مفید رہے گی۔ بہت بہت شکریہ۔